Komission kertomus - Rahoituskertomus EHTY:n selvityksessä olevista varoista 31. joulukuuta 2002



Virallinen lehti nro C 245 , 11/10/2003 s. 0003 - 0034



Komission kertomus Rahoituskertomus EHTY:n selvityksessä olevista varoista 31. joulukuuta 2002 (2003/C 245/03) >TAULUKON PAIKKA> TOIMINTAKERTOMUS EHTY:n perustamissopimuksen voimassaolon päättyminen ja varallisuuden hoidon uskominen Euroopan komissiolle EHTY:n perustamissopimuksen voimassaolo päättyi 23. heinäkuuta 2002, ja omistusoikeus EHTY:n varoihin palautui jäsenvaltioille 24. heinäkuuta 2002. Jäsenvaltioiden ilmoittama lopullinen tavoite on EHTY:n varojen siirtäminen Euroopan yhteisölle (EY) ja yhteisen tutkimusrahaston perustaminen hiili- ja terästeollisuuteen liittyville aloille. Tämä tavoite on mainittu jo Amsterdamissa 16. kesäkuuta 1997 kokoontuneen Eurooppa-neuvoston päätöslauselmassa sekä neuvoston ja jäsenvaltioiden hallitusten edustajien 20. heinäkuuta 1998 ja 21. kesäkuuta 1999 hyväksymissä päätöslauselmissa. Nizzassa kokoontunut Eurooppa-neuvosto päätti liittää Nizzan sopimukseen EHTY:n perustamissopimuksen voimassaolon päättymisen taloudellisia seurauksia ja hiili- ja terästutkimusrahaston perustamista ja hoitoa koskevan pöytäkirjan. Kaikki EHTY:n varallisuuserät, jotka ovat olemassa EHTY:n perustamissopimuksen voimassaolon päättymisen ajankohtana, päätettiin siirtää Euroopan yhteisölle 24. heinäkuuta 2002 alkaen. Tätä nettovarallisuutta pidetään varallisuutena, joka on tarkoitettu hiili- ja teräsalojen tutkimustoimintaan. Tämän varallisuuden tuotto osoitetaan yksinomaan kyseisillä aloilla suoritettavaan tutkimukseen. Nizzan sopimus tuli voimaan 1. helmikuuta 2003. Koska Nizzan sopimus ei tullut voimaan ennen EHTY-sopimuksen päättymistä, jäsenvaltiot uskoivat purettavana olevan EHTY:n varallisuuden hoidon väliaikaisesti Euroopan komission tehtäväksi(1) samojen periaatteiden mukaisesti kuin Nizzan sopimuksen pöytäkirjassa on määrätty. EHTY:n perustamissopimuksen voimassaolon päättyessä kesken olevien EHTY:n rahoitustoimien loppuun saattaminen Purettavan EHTY:n ottolainaustoiminta Selvityskauden 24. heinäkuuta-31. joulukuuta 2002 aikana EHTY:n selvityksessä oleva velka kehittyi seuraavasti: >TAULUKON PAIKKA> 31. joulukuuta 2002 voimassaolevat lainat lyhennetään seuraavasti: >TAULUKON PAIKKA> Voimassa olevien ottolainojen pääpiirteet ovat seuraavat: >TAULUKON PAIKKA> HUOM.: GBP-määräisten ottolainojen pääoman ja koron maksu yhteensä 102481000 GBP:n arvosta hoidetaan pitämällä hallussa joukkovelkakirjoja (pitkäaikainen rahoitusomaisuus), jolla on sama korko ja sama eräpäivä. Purettavan EHTY:n ottolainaustoiminta Varainhoitokaudella 24. heinäkuuta-31. joulukuuta 2002 ottolainavaroista maksetut lainat (EHTY:n perustamissopimuksen 54 ja 56 artiklan mukaiset lainat) kehittyivät seuraavasti: >TAULUKON PAIKKA> 31. joulukuuta 2002 voimassa oleville ottolainavaroista maksetuille lainoille saatiin takauksia seuraavasti: >TAULUKON PAIKKA> Varainhoitokaudella 24. heinäkuuta-31. joulukuuta 2002 omista varoista maksetut lainat (EHTY:n perustamissopimuksen 54.2 artikla) kehittyivät seuraavasti: >TAULUKON PAIKKA> HUOM. Kyseessä ovat sosiaaliperusteisen asuntotuotannon rahoittamiseksi maksetut lainat 1 prosentin vuotuisella korolla. 31. joulukuuta 2002 voimassa oleville omista varoista maksetuille lainoille saatiin takauksia seuraavasti: >TAULUKON PAIKKA> EHTY-maksu Saatavat olivat 23. heinäkuuta 2002 yhteensä 4975874 euroa. Luottotappiovaraukset on tehty koko määrästä. Varainhoitokaudella 24. heinäkuuta-31. joulukuuta 2002 saatiin yhteensä 34579 euroa maksuja. Perintäkelvottomia saatavia peruutettiin yhteensä 82870 euroa. Saatavat yhteensä 31. joulukuuta 2002 ovat siis 4858425 euroa, joka on kokonaisuudessaan luottotappiovarauksen kattama. Korkotuet Saatavat olivat 23. heinäkuuta 2002 yhteensä 3162873 euroa. Luottotappiovarauksia on tehty yhteensä 2825137 euron määrästä. Varainhoitokaudella 24. heinäkuuta-31. joulukuuta 2002 purettavana oleva EHTY sai 496702 euroa maksuja ja esitti uusia perintäkehotuksia 615665 euron arvosta. EHTY luopui saatavista ja peruutti niitä 615309 euron arvosta. Näin ollen saatavien kokonaismäärä 31. joulukuuta 2002 on 2666527 euroa, josta luottotappiovaraukset kattavat 2454855 euroa. Sakot A. SEURAAVAT SAKOT, JOTKA EUROOPAN KOMISSIO ON LANGETTANUT TERÄSALAN YRITYKSILLE EHTY:N PERUSTAMISSOPIMUKSEN MÄÄRÄYSTEN MUKAISESTI, OVAT VIELÄ MAKSAMATTA (EUROINA ILMAN KORKOJA): 1. Vuosina 1982-1984 määrätyt sakot hinta- ja kiintiöjärjestelmän rikkomisesta >TAULUKON PAIKKA> Kyseiset kolme yritystä ovat tuomioistuinmenettelyssä. On kirjattu 100 prosentin luottotappiovaraus. 2. 16. helmikuuta 1994 langetetut sakot (päätös 94/215/EHTY) kilpailusääntöjen noudattamatta jättämisestä terästankojen alalla >TAULUKON PAIKKA> Neljä yritystä on valittanut yhteisöjen ensimmäisen oikeusasteen tuomioistuimen päätöksestä. On kirjattu 100 prosentin luottotappiovaraus. 3. 21. tammikuuta 1998 langetetut sakot (päätös 98/247/EHTY) yhdessä sovitun erikoisseostehinnan laskentakaavan käyttämisestä >TAULUKON PAIKKA> Kumpikin yritys on valittanut yhteisöjen ensimmäisen oikeusasteen tuomioistuimen päätöksestä. On kirjattu 100 prosentin luottotappiovaraus. B. SEURAAVAT SAKOT ON MAKSETTU, MUTTA YRITYKSET OVAT VALITTANEET YHTEISÖJEN ENSIMMÄISEN OIKEUSASTEEN TUOMIOISTUIMEN PÄÄTÖKSESTÄ. EHTY OLI TEHNYT VARAUKSEN RISKIEN JA KULUJEN VARALTA (MÄÄRÄ EUROINA ILMAN KORKOJA): 1. 16. helmikuuta 1994 langetetut sakot (päätös 94/215/EHTY) kilpailusääntöjen noudattamatta jättämisestä teräspalkkien alalla >TAULUKON PAIKKA> 2. 21. tammikuuta 1998 langetetut sakot (päätös 98/247/EHTY) yhdessä sovitun erikoisseostehinnan laskentakaavan käyttämisestä >TAULUKON PAIKKA> Maksettavat purettavan EHTY:n toimintatalousarvion sitoumukset Varainhoitokaudella 24. heinäkuuta-31. joulukuuta 2002 suoritettiin yhteensä 47 miljoonan euron arvosta maksuja ja 11 miljoonan euron arvosta peruutuksia. EHTY:n toimintatalousarvioon liittyvät sitoumukset kehittyivät 24. heinäkuuta-31. joulukuuta 2002 seuraavasti: >TAULUKON PAIKKA> Varallisuuden hoito EHTY:n vastaavien ja vastattavien erien nettoarvoa EHTY:n perustamissopimuksen voimassaolon lakkaamishetkellä pidetään varallisuutena, joka on tarkoitettu hiili- ja teräsalojen tutkimustoimintaan. Komissio hoitaa varoja siten, että varmistetaan tuotto pitkällä aikavälillä; tavoitteena on korkein mahdollinen turvallisesti saavutettavissa oleva tuotto. Purkamisvaiheen aikana kassavarojen sijoituksissa otetaan huomioon määräaika- ja likviditeettirajoitukset. EHTY:n selvityksessä olevat kokonaiskassavarat 23. heinäkuuta 2002 olivat 1592 miljoonaa euroa. Kyseisenä päivänä toimintatalousarvioon liittyvät sitoumukset olivat 401 miljoonaa euroa, takuurahasto 529 miljoonaa euroa ja hiili- ja terästutkimuksen rahoitusvaraus vuodesta 2003 lähtien 240 miljoonaa euroa. Vapaat rahastot ennen tuloksen kohdistamista olivat kyseisenä päivänä 268 miljoonaa euroa. Varainhoitokauden 24. heinäkuuta-31. joulukuuta 2002 tuloksen johdosta (katso tilinpäätöstä koskevien liitetietojen liitetieto C17) ja koska osa erityisrahastosta ja entisestä eläkerahastosta sijoitetaan uudelleen (katso liitetieto C16), kyseiset rahastot olivat tuloksen kohdistamisen jälkeen 349 miljoonaa euroa 31. joulukuuta 2002. Sijoitusten tuottoaste, jossa on mukana joukkovelkakirjojen markkina-arvon muutos (laskumenetelmä: "Modified Dietz Method"), on 6,25 prosenttia vuonna 2002. Hiili- ja terästutkimuksen rahoitus Purettavan EHTY:n varallisuuden nettotuotto, hiili- ja terästutkimusrahasto, osoitetaan yksinomaan hiili- ja terästeollisuuteen liittyvillä aloilla suoritettavaan tutkimukseen. Vuoden n nettotulot asetetaan yksinomaan Euroopan yhteisön tutkimukseen osoitettavan talousarvion käyttöön vuonna n+2. Jotta rahoitusmarkkinoiden muutoksista johtuva tutkimusrahoituksen vaihtelu voitaisiin rajata mahdollisimman pieneksi, suoritetaan tasaus. Kyseinen rahoitusmekanismi tulee voimaan vuonna 2003. Vuoden 2003 tuloja käytetään tutkimuksessa siis vuonna 2005. Mekanismin käynnistämiseksi ja hiili- ja teräsalan tutkimuksen rahoittamiseksi vuosina 2003 ja 2004, tasausvaraus (120 miljoonaa euroa) ja 60 miljoonan euron rahoitusvaraus sekä vuodelle 2003 että 2004 on jo tehty joulukuun 31. päivän 2001 taseessa. Sijoitusten nettotuotto varainhoitokaudelta 24. heinäkuuta-31. joulukuuta 2002 (27 miljoonaa euroa) kasvattavat hiili- ja terästutkimusrahaston pääomaa. (1) Neuvostossa kokoontuneiden jäsenvaltioiden hallitusten edustajien päätös N:o 2002/234/EHTY, 27. helmikuuta 2002 (EYVL L 79, 22.3.2002, s. 42). PURETTAVAN EHTY:N TILINPÄÄTÖS Kyseessä on purettavaa EHTY:ä koskeva ensimmäinen kertomus, joka kattaa varainhoitokauden 24. heinäkuuta-31. joulukuuta 2002. EHTY:n tase, tuloslaskelma ja 31. joulukuuta 2002 päättyneen varainhoitokauden tuloksen kohdistaminen on annettu komission hyväksyttäväksi kirjallisella menettelyllä N:o E/.../2003, ja ne esitetään tässä rahoituskertomuksessa sellaisina kuin komissio on ne hyväksynyt. Jotta 31. joulukuuta 2002 purettavan EHTY:n tilinpäätöksen vertailu olisi helppoa, seuraavassa on myös esitetty vastaavat luvut EHTY:n tilinpäätöksistä 31. joulukuuta 2001 ja 23. heinäkuuta 2002. Tilintarkastuskertomus Saamamme toimeksiannon mukaisesti olemme tarkastaneet Euroopan Hiili- ja Teräsyhteisön (EHTY; selvitystilassa) tilinpäätöksen tilikaudelta 24. heinäkuuta 2002-31. joulukuuta 2002. Tilinpäätöksestä vastaa Euroopan komissio. Meidän tehtävänämme on antaa suorittamamme tarkastuksen perusteella lausunto kyseisestä tilinpäätöksestä. Olemme suorittaneet tarkastuksemme tilintarkastusta koskevien kansainvälisten suositusten mukaisesti. Niissä edellytetään, että suunnittelemme ja toteutamme tarkastuksen siten, että saamme riittävän varmuuden siitä, ettei tilinpäätökseen sisälly olennaisia virheitä. Tarkastus sisältää tilinpäätöstietojen ja niiden perusteiden pistokoetarkastuksia. Tarkastuksessa käydään lisäksi läpi kirjanpidossa noudatettuja periaatteita ja menettelytapoja, johdon esittämiä vaikutukseltaan merkittäviä arviota sekä arvioidaan tilinpäätöstä kokonaisuutena. Työmme sisälsi muun muassa seuraavat tarkastustoimenpiteet: 1. Talouden ja rahoituksen pääosaston linjan L soveltamien hallinto- ja kirjanpitomenettelyjen sekä rahoitusinstrumenttien käyttöön liittyvien sisäisen valvonnan järjestelyjen yleisluonteisen tarkastuksen; 2. Kirjanpitovientien perusteiden läpikäynnin; 3. Anto- ja ottolainaukseen liittyvän dokumentaation todentamisen (sisältö, asiakirjojen säilytys, takaisinmaksun seuranta, takausten voimassaolo); 4. Tilinpäätösanalyysin ja laskutoimitusten tarkastuksen; 5. Rahoitushallinnon pistokokeenomaisen tarkastuksen (sisältäen rahoituksen positioiden ja swap-sopimusten tarkastuksia). Käsityksemme mukaan suorittamamme tarkastustoimenpiteet muodostavat riittävän perustan lausunnollemme. Budjettipääosastolta saatujen vahvistusten läpikäyntiä lukuun ottamatta tarkastuksemme ei kattanut niiden maksujen ja sitoumusten perusteita, jotka on tehty selvitystilassa olevan EHTY:n toimintatalousarvion nojalla. Tästä kirjanpidosta vastaa budjettipääosasto. Käsityksemme mukaan Euroopan yhteisöjen tilintarkastustuomioistuin tarkastaa nämä toimet, ja ne julkaistaan virallisessa lehdessä. Lukuun ottamatta edellisessä kappaleessa esiin tuotujen seikkojen mahdollista vaikutusta katsomme, että oheinen tilinpäätös antaa Euroopan unionissa yleisesti hyväksyttyjen kirjanpidon periaatteiden sekä EHTY:n tilinpäätöksen liitetiedossa B.1 kuvattujen erityisten kirjanpidon periaatteiden mukaisesti oikean ja totuudenmukaisen kuvan EHTY:n toiminnan tuloksesta tilikaudelta 24. heinäkuuta-31. joulukuuta 2002 sekä taloudellisesta asemasta tilikauden päättymishetkellä. Luxemburg 30. kesäkuuta 2003 KPMG Audit Réviseurs d'Entreprises >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> 31. joulukuuta 2002 päättyneen varainhoitokauden tuloksen kohdistaminen (määrät ilmaistu euroina) >TAULUKON PAIKKA> Tilinpäätöstä 31. joulukuuta 2002 koskevat liitetiedot (määrät ilmaistu euroina) A. EHTY:N SELVITYKSESSÄ OLEVAT VARAT Euroopan hiili- ja teräsyhteisö (EHTY), joka perustettiin 18. huhtikuuta 1951 Pariisissa allekirjoitetun perustamissopimuksen nojalla, lakkasi olemasta 23. heinäkuuta 2002. Nizzassa kokoontunut Eurooppa-neuvosto päätti liittää 26. helmikuuta 2001 tehtyyn Nizzan sopimukseen(1) EHTY:n perustamissopimuksen voimassaolon päättymisen taloudellisia seurauksia ja hiili- ja terästutkimusrahaston perustamista ja hoitoa koskevan pöytäkirjan. Kaikki EHTY:n varallisuuserät, jotka ovat olemassa EHTY:n perustamissopimuksen voimassaolon päättymisen ajankohtana, päätettiin siirtää Euroopan yhteisölle 24. heinäkuuta 2002 alkaen. Odotettaessa Nizzan sopimuksen voimaantuloa (1. helmikuuta 2003) jäsenvaltiot uskoivat purettavan EHTY:n varallisuuden hoidon väliaikaisesti Euroopan komission tehtäväksi samojen periaatteiden(2) mukaisesti kuin Nizzan sopimuksen pöytäkirjassa on määrätty. Ottaen huomioon selvitystoimien seurauksena ilmenevät lisäykset tai vähennykset EHTY:n vastaavien ja vastattavien erien nettoarvoa, sellaisena kuin erät ovat EHTY:n taseessa 23. heinäkuuta 2002, pidetään purettavan EHTY:n varallisuutena, joka on tarkoitettu hiili- ja teräsalojen tutkimustoimintaan. Varojen selvityksen päättymisen jälkeen varallisuudesta käytetään nimitystä "hiili- ja terästutkimusrahaston varat". Komission tehtävänä on saattaa loppuun ne EHTY:n rahoitustoimet, jotka ovat vielä kesken EHTY:n perustamissopimuksen voimassaolon päättyessä. Loppuselvitys tehdään kyseisiin toimiin sovellettavien sääntöjen ja menettelyjen mukaisesti soveltaen yhteisön toimielimille myönnettyjä mahdollisuuksia ja etuoikeuksia EHTY:n perustamissopimuksen ja 23. heinäkuuta 2002 voimassa olevan johdetun oikeuden mukaisesti. Purettavan EHTY:n varoja, mukaan lukien sen lainasalkku ja sijoitukset, on tarvittaessa käytettävä EHTY:n jäljellä olevien sitoumusten täyttämiseen edellisistä toimintatalousarvioista aiheutuvien voimassa olevien ottolainojen ja muiden ennakoimattomien seikkojen osalta. Sikäli kuin EHTY:n varoja ei tarvita tällaisten sitoumusten täyttämiseen, ne on sijoitettava siten, että varmistetaan tuotto pitkällä aikavälillä. Käytettävissä olevien varojen sijoittamisessa olisi pyrittävä korkeimpaan mahdolliseen, turvallisesti saavutettavissa olevaan tuottoon. Näistä sijoituksista saatavat nettotulot, eli hiili- ja terästutkimusrahasto, ovat Euroopan unionin yleisen talousarvion tuloja, ja ne kohdistetaan yksinomaan hiili- ja terästeollisuuteen liittyvillä aloilla suoritettavaan tutkimukseen jäsenvaltioiden hallitusten edustajien 27. helmikuuta 2002 tekemän päätöksen säännösten ja päätöksen perusteella hyväksyttyjen säädösten mukaisesti. Vuoden n+2 tutkimushankkeiden rahoittamiseen käytettävissä olevat nettotuotot ovat purettavan EHTY:n vuoden n taseessa, ja varojen selvityksen päättymisen jälkeen hiili- ja terästutkimusrahaston taseen vastaavissa. Jotta rahoitusmarkkinoiden muutoksista johtuva tutkimusrahoituksen vaihtelu voitaisiin rajata mahdollisimman pieneksi, suoritetaan tasaus ja tehdään varaus satunnaisia menoja varten. Tasauksen algoritmit ja satunnaisia menoja varten tehtävän varauksen suuruus ilmoitetaan jäsenvaltioiden hallitusten edustajien 27. helmikuuta 2002 tekemän päätöksen liitteen lisäyksessä 1. Päätetyt tulot jaetaan siten, että hiiltä koskeva tutkimus saa 27,2 prosenttia tuloista ja terästä koskeva tutkimus 72,8 prosenttia. B. SOVELLETUT TILINPIDON PERIAATTEET JA TILINPITOMENETELMÄT 1. Tilinpäätöksen laatiminen Tilinpäätös laaditaan yleisesti hyväksyttyjen tilinpidon periaatteiden mukaisesti. Tilinpäätöseriin sovelletuissa tilinpitomenetelmissä ja arvostustavoissa otetaan huomioon purettavaan EHTY:yn sovellettavat rajoitukset ja ratkaisut, jotka johtuvat perustamissopimuksista ja yhteisöjen toimielinten EHTY:ä koskevista muista päätöksistä. Sovelletuissa tilinpitomenetelmissä on otettu myös huomioon, ettei EHTY:n toiminta jatku enää 23. heinäkuuta 2002 jälkeen, jolloin EHTY:n perustamissopimuksen voimassaolo lakkasi. Tilinpäätös on laadittu neuvoston direktiivin 78/660/ETY sekä pankkien ja muiden rahoituslaitosten tilinpäätöksestä ja konsolidoidusta tilinpäätöksestä annetun neuvoston direktiivin 86/635/ETY säännösten mukaisesti(3), siltä osin kuin viimeksi mainitun direktiivin säännökset ovat sovellettavissa ja ottaen huomioon edellä mainittujen mukautusten johdosta tehdyt varaukset. Arvostussääntöjä ja erityisesti käyvän arvon soveltamista koskevaa direktiiviä 2001/65/EY(4), jolla muutetaan edellä mainittuja direktiivejä, ei vielä sovelleta purettavan EHTY:n tilinpäätökseen. Direktiiviä on ryhdyttävä soveltamaan viimeistään 31. joulukuuta 2003. Edellisten varainhoitokausien vastaavien kohtien lukuja mukautetaan tarvittaessa vertailukelpoisuuden varmistamiseksi. 2. Ulkomaan valuuttana ilmaistujen erien muuntoperustat Purettavan EHTY:n tilinpäätöksen laadinnassa käytetty valuutta on euro (EUR). Kaikki purettavan EHTY:n muissa valuutoissa suoritetut toimet muunnetaan euroiksi Euroopan keskuspankin ilmoittamaan kuukausikurssiin. Muut erät kuin rahamäärät muunnetaan euroiksi niiden hankintahetken tai viimeisen arvostushetken kuukauden voimassaolevaan kurssiin. Tilinpäätöksen laatimishetkellä rahamäärät muunnetaan euroiksi sen kuukauden voimassaolevaan kurssiin. Negatiiviset kurssierot merkitään tuloslaskelmaan kuluina. Positiiviset kurssierot siirretään seuraavalle varainhoitovuodelle ja kirjataan taseen vastattaviin kohtaan "siirtovelat ja ennakkomaksut". 2.1 Vaihtokurssit Seuraavia vaihtokursseja käytettiin valuuttamääräisten tasetilien muuntamisessa euroiksi: >TAULUKON PAIKKA> 2.2 Edellä mainittujen valuuttojen, euro mukaan luettuna, jakauma EHTY:n taseessa 31. joulukuuta 2002 on seuraava (euroina): >TAULUKON PAIKKA> 3. Kassavarojen sijoittaminen ja joukkovelkakirjojen sekä muiden arvopapereiden arvostustapa Purettavan EHTY:n sisäiset varovaisuussäännöt edellyttävät rajoittamaan arvopaperisijoitukset korkealle luokiteltujen liikkeellelaskijoiden joukkovelkakirjoihin. Kuitenkin vuonna 1998 ja aivan poikkeuksellisesti hoitamattoman luoton uudelleenjärjestelystä tehdyn sopimuksen puitteissa purettavasta EHTY:stä on tullut yksityisen yrityksen osakkeiden ja muiden vaihtuvatuottoisten osakkuustodistusten omistaja. Joukkovelkakirjat ja muut kiinteätuottoiset arvopaperit sekä osakkeet ja muut vaihtuvatuottoiset arvopaperit arvostetaan joko niiden keskimääräiseen hankintahintaan tai varainhoitovuoden lopussa voimassa olevaan markkina-arvoon sen mukaan, kumpi niistä on alhaisempi. Edellä mainitusta säännöstä poiketaan rahoitusomaisuuteen luettavien arvopapereiden kohdalla. Nämä arvopaperit arvostetaan niiden keskimääräiseen hankintahintaan tai lunastusarvoon sen mukaan, kumpi niistä on alhaisempi. 4. Aineettomat ja aineelliset hyödykkeet Poistot lasketaan komission 29. joulukuuta 2000 antaman asetuksen (EY) N:o 2909/2000(5) perusteella. Tietokoneohjelmat poistetaan 4 vuoden aikana. Tietotekninen laitteisto poistetaan samoin 4 vuoden aikana. 5. EHTY:n tilinpäätöksen erityispiirteet a) EHTY:n toimintatalousarvio Osa purettavan EHTY:n varoista on osoitettu EHTY:n toimintatalousarvion käyttöön. Komissio on päättänyt vuosittain tämän toimintatalousarvion suuruudesta saatuaan neuvoston antamat tiedot ja kuultuaan Euroopan parlamenttia asiassa. Viimeinen talousarvio on laadittu varainhoitokaudelle 1. tammikuuta-23. heinäkuuta 2002. Heinäkuun 24. päivästä 2002 alkaen toimintatalousarvioon liittyvät tuotot ja kulut esitetään selvitettävien tuottojen tai kulujen tileillä. Toimintatalousarvion kolmansia kohtaan tehtyjen sitoumusten kehittyminen 24. heinäkuuta-31. joulukuuta 2002 esitetään kohdassa Maksettavat EHTY:n toimintatalousarvion sitoumukset (katso liitetieto C13). b) Hiili- ja terästutkimuksen rahoitusbudjetti Euroopan unionin jäsenvaltiot ovat päättäneet, että purettavan EHTY:n varojen hoidosta saatavat tulot on sisällytettävä tulona Euroopan yhteisöjen yleiseen talousarvioon(6). Tämä tulo suunnataan hiili- ja terästeollisuuden tutkimusohjelmaan, kuten tämän kertomuksen liitetiedoissa A on todettu. EHTY on jo muodostanut varaukset, joiden avulla mainittu hiili- ja terästutkimuksen rahoitusmekanismi käynnistetään. Varaukset esitetään hiili- ja terästutkimuksen rahoitusbudjettia koskevassa kohdassa (katso liitetieto C15). C. TASEEN JA TULOSLASKELMAN LIITETIEDOT 1. Saamiset luottolaitoksilta 1.1 Sovittu eräpäivä tai irtisanomisaika Saamisten jäljellä oleva kestoaika jakautuu seuraavasti: >TAULUKON PAIKKA> 1.2 Luotot Luottojen jäljellä oleva kestoaika jakautuu seuraavasti: >TAULUKON PAIKKA> 2. Saamiset asiakkailta 2.1 Luotot Luottolaitoksille myönnetyt luotot on esitetty kohdassa "Saamiset luottolaitoksilta" (ks. liitetieto C.1.2). Muut luotot jakautuvat seuraavasti: >TAULUKON PAIKKA> HUOM: Lainojen vakuutena on yleensä jäsenvaltioiden takaus, pankkien tai yritysten takaukset tai kiinnitykset. 2.2 EHTY-maksu EHTY-maksun suuruus oli 0 prosenttia vuosina 1998-2002, ja saamiset 31. joulukuuta 2002 viittaavat siis aikaisempien vuosien maksusaamisiin. Tämän kohdan erittely on seuraava: >TAULUKON PAIKKA> 2.3 Sakot Tähän kohtaan sisältyvät komission saamiset yrityksiltä, joille on langetettu sakko perustamissopimuksen määräyksiä soveltamalla. Tämän kohdan erittely on seuraava: >TAULUKON PAIKKA> 2.4 Takaisinperittävät korkotuet Tähän kohtaan sisältyvät saamiset niiltä yrityksiltä, jotka ovat saaneet tuettua lainaa ja joilta komissio on joutunut vaatimaan jo maksetun korkotuen kokonaista tai osittaista palauttamista. >TAULUKON PAIKKA> 3. Joukkovelkakirjat ja muut kiinteätuottoiset arvopaperit 3.1 Salkun koostumus Joukkovelkakirjat ja muut kiinteätuottoiset arvopaperit jakautuvat seuraavasti: >TAULUKON PAIKKA> Arvoltaan - 7187932 euron arvostusvarauksen nettomuutos 23. heinäkuuta-31. joulukuuta 2002 muodostuu seuraavista eristä: >TAULUKON PAIKKA> 3.2 Erääntyminen 2003 Arvopaperisalkussa olevia arvopapereita erääntyy vuoden 2003 aikana seuraavien määrien edestä (euroina): >TAULUKON PAIKKA> 3.3 Rahoitusomaisuusarvopaperit (katso liitetieto B.3) Rahoitusomaisuusarvopaperit ovat arvopapereita, jotka on tarkoitus pitää arvopaperisalkussa niiden erääntymiseen asti. Kyse on pääasiassa pitkäaikaisista arvopapereista, joiden avulla varmistetaan ottolainojen hoito. Joulukuun 31. päivänä 2002 rahoitusomaisuusarvopaperien nimellisarvo oli 157541891 euroa eli alempi kuin keskimääräinen hankintahinta. Arvostusvaraus 31. joulukuuta 2002 oli 60709724 euroa (62397971 euroa 23. heinäkuuta 2002). 3.4 Tuottoaste Kassavarojen sijoituksissa otetaan huomioon EHTY:n rahoitustoimiin liittyvät määräaika- ja likviditeettirajoitukset. Sijoitusvälittäjien vakavaraisuudelle on asetettu tiukat vaatimukset(7). Sijoitusten vuotuinen tuottoaste, jossa on mukana joukkovelkakirjojen markkina-arvon muutos, (laskumenetelmä: "Modified Dietz Method") on 6,25(8) prosenttia vuonna 2002. 3.5 Arvopaperisalkun rakenne maturiteetin ja riskiluokituksen mukaan(9) >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> 4. Osakkeet ja muut vaihtuvatuottoiset arvopaperit Osakkeet ja muut vaihtuvatuottoiset arvopaperit kehittyivät seuraavasti: >TAULUKON PAIKKA> Purettava EHTY on saanut nämä osakkeet ja muut vaihtuvatuottoiset arvopaperit erään hoitamattoman luoton uudelleenjärjestelystä sopimisen yhteydessä. 5. Aineettomat hyödykkeet Aineettomat hyödykkeet kehittyivät seuraavasti: >TAULUKON PAIKKA> Kyseessä ovat tietokoneohjelmat (katso myös liitetiedot B.4). 6. Aineelliset hyödykkeet Aineelliset hyödykkeet kehittyivät seuraavasti: >TAULUKON PAIKKA> Kyseessä ovat tietotekniset laitteistot (katso myös liitetiedot B.4). 7. Muut vastaavat Muut vastaavat jakautuvat seuraavasti: >TAULUKON PAIKKA> 8. Ennakkomaksut ja siirtosaamiset Ennakkomaksut ja siirtosaamiset jakautuvat seuraavasti: >TAULUKON PAIKKA> 9. Velat luottolaitoksille Näiden toimien jäljellä oleva kestoaika jakautuu seuraavasti: >TAULUKON PAIKKA> 10. Velkatodistukset Tässä kohdassa on kyse EHTY:n liikkeelle laskemien joukkovelkakirjojen muodossa otetuista lainoista. 228673526 euron summa edustaa luottoja, joiden maksuaikaa on jäljellä alle vuosi (228673526 euroa 23. heinäkuuta 2002). 11. Muut vastattavat Muut vastattavat jakautuvat seuraavasti: >TAULUKON PAIKKA> 12. Siirtovelat ja ennakkomaksut Siirtovelat ja ennakkomaksut jakautuvat seuraavasti: >TAULUKON PAIKKA> 13. Maksettavat EHTY:n toimintatalousarvion sitoumukset Tähän kohtaan sisältyvät 24. heinäkuuta 2002 alkaen vielä maksettavat EHTY:n toimintatalousarvion mukaiset sitoumukset (katso liitetieto B5a). Toimintatalousarvion rahoitusta ja satunnaisia menoja varten tehdyt varaukset on purettu 23. heinäkuuta 2002. Varainhoitokaudella 1. tammikuuta-31. joulukuuta 2002 EHTY:n toimintatalousarvion sitoumukset kehittyivät seuraavasti: >TAULUKON PAIKKA> 14. Varaukset riskien ja kulujen varalta 14.1 Takuurahasto Takuurahasto on tarkoitettu kattamaan otto- ja antolainaustoimintaa. Takuurahaston määrä oli 32 miljoonan euron purkamisen jälkeen 497 miljoonaa euroa 31. joulukuuta 2002. Komissio vahvisti 11. syyskuuta 1996 pyrkimyksensä säilyttää takuurahaston taso sellaisena, että se vastaa 100 prosenttia määräajan 23. heinäkuuta 2002 jälkeen voimassaolevista lainoista, joilla ei ole jäsenvaltion takausta. Lainojen takaisinmaksun jälkeen 24. heinäkuuta-31. joulukuuta 2002 takuurahastoa voitiin pienentää. Takuurahasto kehittyi seuraavasti: >TAULUKON PAIKKA> 14.2 Muut varaukset Heinäkuun 24. päivästä 2002 lähtien tässä kohdassa esitetään varaukset riskien ja kulujen varalta. EHTY:n toimintatalousarvioiden lopullisen päättämisen jälkeen sakkoja ja takaisinperittäviä korkotukia koskevat varaukset purettiin 23. heinäkuuta 2002. Muut varaukset kehittyivät seuraavasti: >TAULUKON PAIKKA> 15. Hiili- ja terästutkimuksen rahoitusbudjetti Tämä kohta muodostuu seuraavista eristä: >TAULUKON PAIKKA> EHTY:n perustamissopimuksen voimassaolo päättyi 23. heinäkuuta 2002 ja EHTY puretaan. Tämän johdosta on päätetty, että Euroopan komissio hoitaa kaikkia sopimuksen päättymishetkellä olemassa olevia EHTY:n varallisuuseriä 24. heinäkuuta 2002 alkaen(10). Tätä nettovarallisuutta pidetään varallisuutena, joka on tarkoitettu hiili- ja teräsalojen tutkimustoimintaan. Varallisuuden tuotot kohdennetaan yksinomaan hiili- ja terästeollisuuteen liittyvään tutkimustoimintaan. Käytännössä tämä merkitsee sitä, että vuoden n varainhoidon nettotuotto (varat sijoitettu pääasiassa joukkovelkakirjasalkkuun ja määräaikaistalletuksiin) siirretään Euroopan yhteisöjen yleiseen talousarvioon ja käytetään vuoden n+2 tutkimukseen. Varainhoidon nettotuottoa koskevilla simuloinneilla alkurahoituksen tasoksi määrättiin 60 miljoonaa euroa. Jotta rahoitusmarkkinoiden kehityksestä johtuva tutkimusrahoituksen vaihtelu voidaan poistaa, suoritetaan jäsenvaltioiden hyväksymien menettelytapojen mukainen tasaus. Tätä tasausmenetelmää käytetään ensimmäisen kerran varainhoitovuoden 2003 tulokseen, ja sen avulla päätetään vuoden 2005 tutkimusmäärärahoista. Mekanismin käynnistämiseksi purettava EHTY on muodostanut tasausvarauksen. 16. Rahastot ja tulos >TAULUKON PAIKKA> Erityisrahasto on tarkoitettu lainojen myöntämiseen purettavan EHTY:n omista varoista sosiaaliperusteisen asuntotuotannon rahoittamiseksi. Myönnetyistä lainoista takaisin maksettavaksi jäävä määrä on 103,8 miljoonaa euroa 31. joulukuuta 2002 (112,3 miljoonaa euroa 23. heinäkuuta 2002 ja 118 miljoonaa euroa 31. joulukuuta 2001). Erityisrahastoa onkin voitu purkaa 8500000 euron määrällä, joka on siirretty vapaisiin rahastoihin. Entinen eläkerahasto edusti alkujaan EHTY:n ennen 5. maaliskuuta 1968 tekemien eläkevelvoitteiden kokonaismäärää. Kyseisestä päivämäärästä alkaen jäsenvaltiot ovat vastanneet yleisen talousarvion kautta virkamiesten eläkkeiden maksusta. Rahastoa käytetään Euroopan yhteisöjen virkamiehille myönnettävien rakennuslainojen rahoittamiseen. Myönnetyistä lainoista takaisin maksettavaksi jäävä määrä on 34 miljoonaa euroa 31. joulukuuta 2002 (36 miljoonaa euroa 23. heinäkuuta 2002 ja 40 miljoonaa euroa 31. joulukuuta 2001). Eläkerahastoa onkin voitu purkaa 2000000 euron määrällä, joka on siirretty vapaisiin rahastoihin. Hiili- ja terästutkimusrahaston varoiksi kutsuttu rahasto, joka muodostettiin EHTY:n purkamista varten (katso liitetieto C.15), käsittää vapaat rahastot. 17. Varainhoitokauden tuloksen analyysi Purettavan EHTY:n kokonaistulokseen vaikuttavat sekä EHTY:n rahoitustoimien loppuun saattamisen tulos, sijoitusten nettotuotto että hallintokulut. >TAULUKON PAIKKA> 17.1 Purettavan EHTY:n rahoitustoimien loppuun saattaminen >TAULUKON PAIKKA> 17.2 Sijoitusten nettotuotto >TAULUKON PAIKKA> 17.3 Hallintokulut EHTY maksoi vuosittain 5 miljoonan euron (2794520 euroa varainhoitokaudella 1. tammikuuta-23. heinäkuuta 2002) kertasumman hallintomenojensa kattamiseksi. Neuvostossa kokoontuneiden (katso liitetieto A) jäsenvaltioiden edustajien 27. helmikuuta 2002 tekemän päätöksen N:o 2002/234/EHTY (liitteessä 1 oleva 6 kohta) mukaisesti komissio vastaa purettavan EHTY:n hallintomenoista. Purettava EHTY siirsi prorata temporis 3,3 miljoonaa euroa Euroopan unionin talousarvioon. Varainhoitokautta 24. heinäkuuta-31. joulukuuta 2002 vastaava määrä on 1455616 euroa. Nizzan sopimuksen voimaantulon myötä 1. helmikuuta 2003 kaikki EHTY:n varallisuuserät siirretään Euroopan yhteisölle ja velvollisuus suorittaa kertaluonteinen maksu Euroopan unionin talousarvioon päättyy. 18. Korot ja vastaavat kulut >TAULUKON PAIKKA> 19. Muut kulut >TAULUKON PAIKKA> Luottotappiot on kirjattu purkamalla luottotappiovarausta vastaavansuuruisesti. 20. Korkotuotot ja muut vastaavat tuotot >TAULUKON PAIKKA> 21. Muut selvityksen/varsinaisen toiminnan tuotot >TAULUKON PAIKKA> Selvityksen muut tuotot vastaavat pääasiassa peruutuksia kohdassa Maksettavat EHTY:n toimintatalousarvion sitoumukset (katso liitetieto C.13). 22. Taseen ulkopuoliset sitoumukset 22.1 Saadut sitoumukset >TAULUKON PAIKKA> 22.2 Annetut sitoumukset >TAULUKON PAIKKA> 23. 31. joulukuuta 2002 päättyneen varainhoitokauden rahoitustilanteen kehitys >TAULUKON PAIKKA> (1) EYVL C 80, 10.3.2001. (2) Neuvostossa 27 päivänä helmikuuta 2002 kokoontuneiden EHTY:n jäsenvaltioiden hallitusten edustajien päätös (EYVL L 79, 22.3.2002). (3) EYVL L 222, 14.8.1978, ja EYVL L 372, 31.12.1986. (4) EYVL L 283, 27.10.2001. (5) EYVL L 336, 30.12.2000, s. 75. (6) Neuvostossa 27 päivänä helmikuuta 2002 kokoontuneiden EHTY:n jäsenvaltioiden hallitusten edustajien päätös (EYVL L 79, 22.3.2002). (7) Katso EHTY:n jäsenvaltioiden hallitusten edustajien 27. helmikuuta 2002 tekemän päätöksen liitteessä II olevan lisäyksen 3 kohta. (8) Tätä tuottoastetta on verrattava purettavan EHTY:n viitetuottoasteeseen 6,11 % (luku, jota tilintarkastajat eivät ole tarkastaneet). (9) Keskimääräinen hankintahinta tai markkina-arvo sen mukaan, kumpi on alhaisempi (miljoonaa euroa). (10) Neuvostossa 27 päivänä helmikuuta 2002 kokoontuneiden EHTY:n jäsenvaltioiden hallitusten edustajien päätös (EYVL L 79, 22.3.2002).